নিহতের মামা মিজানুর রহমান ও স্থানীয়রা জানান, গাজীপুর সিটি কর্পোরেশনের পূবাইল নন্দীবাড়ি এলাকায় মা শাহেদা আক্তার রিনাকে নিয়ে ভাড়া বাসায় বাস করতো ইফতি। পার্শ্ববর্তী হারবাইদ এলাকায় জমি ক্রয় করে ইফতিদের জন্য বাড়ি নির্মাণ করা হচ্ছিল। এখনো বাড়ির দরজা-জানালা লাগানো হয়নি। শুক্রবার রাতে নির্মাণাধীন ওই বাড়িতে অবস্থান করে ইফতি নির্মাণ সামগ্রী পাহাড়া দিচ্ছিল। পরদিন শনিবার সকালে বাসায় ফিরে না যাওয়ায় পরিবারের লোকজন তাকে মোবাইলে ফোন করে। কিন্তু ইফতির কোন সাড়া না পেয়ে স্বজনরা ওই বাড়িতে যায়।